شەفەق نیوز/ کریستیانۆ رۆناڵدۆ هەسارەی مانچستەر یونایتد، فڕۆکەی تایبەت خوەی لە مارکەی "گیڵف ستریم جی ٢٠٠" خستە فرووشتن.
رووژنامەی "زا سەن" بەریتانی وت: رۆناڵدۆ ئەو فڕۆکە ک لە ساڵ ٢٠١٥ سەنەی، ئیسە فرووشێدەی چوینکە دی بەش خوەی وخیزانەگەی نیەکەێد.
رووژنامەگە وتیش: رۆناڵدۆ میژەی فڕۆەکەیگ گەورەتر کەێد، هەرچەن ئەو فڕۆەکەیە شوین نزیکەی ١٠  کەس لەناوی بوودەو.
زا سەن باس نەکرد ک رۆناڵدۆ داوای چەنیگ لە نرخ فرۆکەگەی کەێد، باوجی وت: "مووشەک مادیرا" لە  ٥ هەزار تا ٨٥٠٠ ئیستەرلینی لە ساعەتیگ دیادە کرا، و تەمیەگەی رەسێدە ٦٥٠ میل لە ساعەتیگ.
